**Tekst izjave o odricanju od odgovornosti**

Svi predlošci ponuđenih Ugovora kao i tekst Općih uvjeta za ugovore o reviziji financijskih izvještaja ili ugovore o uvidu u financijske izvještaje isključivo su informativnog karaktera, te Hrvatska revizorska komora ne preuzima bilo kakvu odgovornost za eventualnu financijsku i materijalnu štetu koja može nastati njihovom upotrebom.

Hrvatska revizorska komora neće biti odgovorna za sadržaj pojedinačno sklopljenih Ugovora o revizorskim uslugama ili Općih uvjeta za ugovore o reviziji financijskih izvještaja ili ugovore o uvidu u financijske izvještaje, niti za način na koji se taj sadržaj upotrebljava.

**Društvo XY** d.o.o., OIB xxxxx sa sjedištem u \_\_\_\_\_\_\_\_\_\_\_\_ kojeg zastupa(ju) \_\_\_\_\_\_\_\_\_\_\_ (dalje u tekstu: Društvo )

i

**XY Revizija** d.o.o., OIB xxxxxx sa sjedištem u \_\_\_\_\_\_\_\_\_\_\_\_\_ kojeg zastupa(ju) \_\_\_\_\_\_\_\_\_\_\_\_ (dalje u tekstu: Revizorsko društvo) sklopili su u \_\_\_\_\_\_\_\_\_\_\_\_\_\_\_\_\_\_ sljedeći

**UGOVOR O UVIDU U FINANCIJSKE IZVJEŠTAJE**

PREDMET UGOVORA

Članak 1.

(1) Revizorsko društvo se obvezuje obaviti uvid u financijske izvještaje Društva za \_\_\_\_\_\_\_\_ godinu, koji se sastoje od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s ciljem izražavanja ograničenog uvjerenja.

(2) Osim usluge iz stavka 1. ovog članka Revizorsko društvo se obvezuje obaviti i sljedeće usluge (navesti opis dodatnih usluga):

(3) Vremenski plan obavljanja uvida po fazama priložen je kao Prilog br. xxx ovom Ugovoru i čini njegov sastavni dio[[1]](#footnote-2).

CILJ I OPSEG UVIDA U FINANCIJSKE IZVJEŠTAJE I OBVEZE

REVIZORSKOG DRUŠTVA

Članak 2.

(1) Revizorsko društvo se obvezuje obaviti uvid u financijske izvještaje opće namjene Društva i druge poslove iz članka 1. ovog Ugovora sukladno Zakonu o reviziji, MSU 2400 (izmijenjen)[[2]](#footnote-3) i drugim propisima važećim na datum sklapanja ugovora[[3]](#footnote-4).

(2) Cilj uvida u financijske izvještaje je izraziti zaključak o financijskim izvještajima, koji će glasiti, ako bude nemodificiran, „Na osnovi našeg uvida nismo uočili ništa što bi nas uvjerilo da ovi financijski izvještaji ne daju fer prezentaciju u svim značajnim odrednicama financijskog položaja Društva na dan \_\_\_\_ i njegovog financijskog rezultata i *novčanih tokova* za godinu tada završenu u skladu s \_\_\_\_ (navesti okvir financijskog izvještavanja opće namjene)[[4]](#footnote-5)“. Ovisno o nalazima i drugim okolnostima revizorsko izvješće o uvidu može biti i drugačijeg oblika i sadržaja.

(3) Uvid u financijske izvještaje u skladu s MSU 2400 (izmijenjen) je angažman s izražavanjem ograničenog uvjerenja koji uključuje obavljanje postupaka, koji se primarno sastoje od postavljanja upita menadžmentu i drugima u Društvu, ako je primjereno, primjene analitičkih postupaka, te procjene pribavljenih dokaza. Uvid također uključuje obavljanje dodatnih postupaka ako Revizorsko društvo postane svjesno pitanja koje može imati za posljedicu uvjerenje da su financijski izvještaji kao cjelina značajno pogrešni. Ove postupke Revizorsko društvo obavlja kako bi moglo izraziti zaključak o financijskim izvještajima u skladu s MSU 2400 (izmijenjen). Odabir postupaka ovisi o tome što Revizorsko društvo smatra potrebitim na temelju primjene svoje profesionalne prosudbe temeljene na svojem razumijevanju Društva i njegovog okruženja te na temelju njegovog razumijevanja \_\_\_\_ (navesti primijenjeni okvir financijskog izvještavanja opće namjene) i primjene tih standarda u kontekstu djelatnosti Društva.

(4) Uvid nije revizija financijskih izvještaja, te stoga:

1. postoji proporcionalno viši rizik od onoga u reviziji da neka značajna pogreška koja postoji u pregledanim financijskim izvještajima neće biti otkrivena uvidom, čak i ako je uvid obavljen sukladno MSU 2400 (izmijenjen),
2. izvješće Revizorskog društva o uvidu u financijske izvještaje će izričito sadržavati suzdržavanje od izražavanja revizorskog uvjerenja o financijskim izvještajima.

(5) (Navesti svrhu namjeravane upotrebe i opseg namjeravane distribucije revizorskog izvješća o uvidu, te s njima povezana ograničenja, ako postoje).

(6) U svrhu ostvarenja zadanog cilja Revizorsko društvo će:

1. obaviti uvid u skladu s MSU 2400 (izmijenjen). MSU 2400 (izmijenjen) zahtijeva od Revizorskog društva da zaključi o tome je li uočeno nešto što bi moglo dovesti do uvjerenja da financijski izvještaji kao cjelina nisu pripremljeni u svim značajnim odrednicama u skladu \_\_\_\_ (navesti primjenjivi okvir financijskog izvještavanja) te zahtijeva od Revizorskog društva pridržavanje relevantnih etičkih zahtjeva,
2. obaviti upite i analitičke postupke kako bi pribavilo dostatne i primjerene dokaze kao osnovicu za zaključak o financijskim izvještajima kao cjelini, izražen u skladu sa zahtjevima MSU 2400 (izmijenjen) i

c) u slučaju postojanja pitanja koja mogu imati za posljedicu da financijski izvještaji mogu biti značajno pogrešno prikazani tada će oblikovati i obaviti dodatne postupke, nužne u danim okolnostima, kako bi moglo stvoriti zaključak o financijskim izvještajima.

(7) Revizorsko društvo će sastaviti i izdati izvješće sukladno propisima navedenim u stavku 1. ovog članka na hrvatskom jeziku te isti s priloženim financijskim izvještajima dostaviti Društvu u xxx primjeraka[[5]](#footnote-6).

(8) Obveze Revizorskog društva u svezi s dodatnim uslugama iz članka 1. ovog Ugovora su sljedeće[[6]](#footnote-7):

OBVEZE DRUŠTVA

Članak 3.

(1) (Uprava, direktor, direktori) Društva potvrđuju da razumiju i prihvaćaju svoju obvezu i odgovornost prema Revizorskom društvu:

1. za pripremu, izradu i realnu i objektivnu (ili fer) prezentaciju[[7]](#footnote-8) financijskih izvještaja u skladu s \_\_\_\_ (Hrvatski standardi financijskog izvještavanja (HSFI) i drugo),
2. za takve interne kontrole kakve (uprava, direktor, direktori i drugo) odredi da su nužne radi pripreme i izrade financijskih izvještaja koji ne sadrže značajne pogrešne navode, bilo zbog prijevare ili pogreške,
3. za pribavljanje potrebnih suglasnosti skupštine Društva u svrhu zakonitog i pravovremenog ispunjenja prava i obveza iz ovog Ugovora.

(2) Društvo se obvezuje Revizorskom društvu:

1. pravovremeno omogućiti pristup svim informacijama za koje (uprava, direktor, direktori,) spozna da su relevantne za sastavljanje financijskih izvještaja kao što su poslovne knjige, evidencije, dokumentacija i drugo,
2. dostaviti sve informacije i/ili dokumentaciju koje Revizorsko društvo zatraži od Društva u svrhu obavljanja uvida, i to u roku, sadržaju, kvaliteti i obliku koji odredi Revizorsko društvo,
3. omogućiti neograničeni pristup osobama u Društvu koje odredi Revizorsko društvo u svrhu pribavljanja revizijskih dokaza,
4. u svrhu obavljanja uvida, dati pisanu suglasnost prethodnom revizoru, a temeljem koje će Revizorsko društvo moći ostvariti neograničeni pristup svim relevantnim informacijama i radnoj dokumentaciji prethodnog revizora[[8]](#footnote-9),
5. omogućiti Revizorskom društvu na trošak Društva angažiranje drugih revizora ili vanjskih stručnjaka ako je to potrebno za obavljanje uvida.

(3) Društvo će također:

1. *u obliku i roku koji odredi Revizorsko društvo[[9]](#footnote-10)*, pravodobno Revizorskom društvu dostaviti financijske izvještaje potpisane u skladu s propisima u najmanje xxx primjeraka[[10]](#footnote-11) koji sadrže sve sastavne dijelove zahtijevane relevantnim propisima[[11]](#footnote-12), izjavu (uprave, direktora, izvršnih direktora ili drugog upravljačkog tijela) o odgovornosti za financijske izvještaje, izvješće poslovodstva (ako je primjenjivo), pismo predstavljanja i sve druge izvještaje i dokumentaciju koju zahtijevaju relevantni propisi (navesti sve dodatne izvještaje i propise koji ih zahtijevaju),
2. tijekom radnog vremena osigurati pristup i korištenje poslovnih prostorija Društva za neometano obavljanje uvida i bez prisutnosti drugih osoba i staviti na raspolaganje odgovarajuću opremu i radnike,
3. omogućiti pristup svim računalnim programima i elektroničkim zapisima, uključujući izliste i preslike na elektroničkim medijima te na zahtjev Revizorskog društva pružiti pomoć u izvođenju programa i dati informacije o služenju tim programima,
4. u svojim prostorijama osigurati primjerene uvjete za rad (posebnu prostoriju, pristup telefonu, faxu i e-mailu),
5. sudjelovati u raspravama o svim pitanjima koja se odnose na uvid, a posebno o pitanjima koja se odnose na računovodstvene politike Društva, primjenu temeljnih načela procjene u pripremi financijskih izvještaja i o svim drugim relevantnim pitanjima.
6. Društvo može koristiti revizorsko izvješće o uvidu isključivo zajedno s cjelovitim financijskim izvještajima koji su bili predmet uvida. Predmet uvida su isključivo financijski izvještaji kao cjelina, te se njegovi dijelovi ne smiju trećim prezentirati kao izvještaji u koje je obavljen uvid.
7. obavijestiti Revizorsko društvo o bilo kojem značajnom događaju koji se dogodio između datum izdavanja revizorskog izvješća o uvidu i izdavanja financijskih izvještaja, a koji mogu imati učinak na financijska izvješća.

(4) Revizorsko društvo će, u sklopu postupaka uvida, zatražiti od Društva ili njegovih upravljačkih ili, ako je potrebno, nadzornih tijela pisane izjave kojima se potvrđuje potpunost i istinitost predstavljanja koja su dana Revizorskom društvu u vezi s uvidom. Ovo uključuje, ali se ne ograničava na pismo predstavljanja sukladno MRevS 580 koje, između ostalog, sadrži i izjavu o tome da je (upravljačko tijelo) pravovremeno izvijestilo Revizorsko društvo o svim poznatim slučajevima povrede propisa i internih akata kao i o svim sumnjama na povredu tih propisa (bez obzira na vrstu izvora informacije o povredi) čiji učinci moraju biti razmotreni prilikom sastavljanja financijskih izvještaja.

1. Obveze Društva u svezi s dodatnim uslugama iz članka 1. ovog Ugovora su sljedeće[[12]](#footnote-13):

ZABRANA KORIŠTENJA REVIZORSKOG IZVJEŠĆA O UVIDU

Članak 4.

Ako Društvo nakon izdavanja revizorskog izvješća o uvidu, izmijeni cijelo ili bilo koji dio financijskih izvještaja o kojima je Revizorsko društvo izdalo izvješće o uvidu, Društvo ne smije koristiti isto revizorsko izvješće.

POVLAČENJE REVIZORSKOG IZVJEŠĆA O UVIDU

Članak 5.

Ako i kada Revizorsko društvo sazna da je Društvo izmijenilo financijske izvještaje ili dokumente na temelju kojih je izdalo revizorsko izvješće o uvidu, odnosno ako se nakon izdavanja revizorskog izvješća o uvidu utvrdi da se temelji na činjenicama koje bi, da su bile poznate Revizorskom društvu, rezultirale drugačijim Zaključkom od izdanog Revizorsko društvo će povući ranije izdano revizorsko izvješće o uvidu.

ROK ZA PREDAJU REVIZORSKOG IZVJEŠĆA O UVIDU

Članak 6.

(1) Ugovorne strane suglasno utvrđuju da je rok za izradu i predaju pisanog revizorskog izvješća o uvidu Društvu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Revizor se obvezuje uložiti razumne napore kako bi proveo uvid u financijske izvještaje u navedenom roku.

(2) Ako Društvo ne ispuni ili ne ispunjava pravovremeno svoje obveze iz ovog Ugovora, a posebno ako ne poštuje obveze i ugovorene rokove, Revizorsko društvo je ovlašteno odgoditi obavljanje postupaka uvida, odgoditi rok za predaju revizorskog izvješća o uvidu ili drugih izvještaja, izmijeniti vrste, opseg i/ili vrijeme planiranih postupaka uvida ili raskinuti ovaj Ugovor.

(3) Rok za predaju revizorskog izvješća o uvidu Društvu se može iznimno produžiti ako nastupi neki od razloga koji opravdavaju zastoj ili produljenje roka za ispunjenje obveza preuzetih ovim Ugovorom.

(4) Ako se revizorsko izvješće o uvidu šalje poštom, onda se danom predaje smatra dana kada je Revizorsko društvo isto poslalo poštom, preporučnim pismom uz povratnicu.

(5) Revizorsko društvo može pisano revizorsko izvješće o uvidu predati Društvu neposrednom primopredajom o čemu mora postojati pisani dokaz.

NAKNADA I UVJETI PLAĆANJA

Članak 7.

(1) Ugovorne strane su suglasne da naknada za obavljene revizorske usluge iz članka 1. ovoga Ugovora iznosi \_\_\_\_\_\_\_\_\_\_\_\_\_\_\_\_\_\_ HRK (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PDV-a, odnosno \_\_\_\_\_\_\_\_\_\_\_\_\_\_\_\_\_\_\_\_\_\_HRK ( slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) s PDV-om.

(2) Ugovorne strane su suglasne da će Društvo naknadu za obavljene revizorske usluge iz stavka 1. ovog članka platiti Revizorskom društvu

1. jednokratno (navesti datum plaćanja)
2. *(ili)* u dva ili više jednakih ili različitih obroka (kod obročnog plaćanja navesti broj obroka, iznos svakog obroka, datum plaćanja svakog obroka)[[13]](#footnote-14).

(3) Društvo će plaćanje izvršiti na žiro račun Revizorskog društva u\_\_\_\_\_\_\_\_\_\_\_\_\_\_\_\_\_\_\_\_\_ (poslovnoj banci) koji se vodi pod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_.

(4) Ugovorne strane su suglasne da je visina ugovorene naknade nepromjenjiva, osim u slučajevima navedenim u stavku 5. i 6. ovog članka.

(5) Ugovorne strane su suglasne da se ugovorena naknada temelji na procjeni radnih sati potrebnih za obavljanje uvida[[14]](#footnote-15), a koji odražavaju opseg i vrstu poslovnih aktivnosti Društva (primjerice, ukupni prihod, ukupna aktiva i broj zaposlenih u izvještajnom razdoblju čiji su financijski izvještaji predmet uvida). Ako se nakon sklapanja ugovora pokaže da su vrsta i/ili opseg poslovnih aktivnosti značajno veći ili drugačiji nego li je Društvo prvobitno prikazalo, ugovorne strane pristupiti će pregovorima o promjeni ugovorene naknade.

(6) Osim iz navedenih razloga, do pregovora o promjeni ugovorene naknade može doći i iz razloga zakašnjenja u potpunom ispunjenju obveza Društva, zbog zakašnjenja uslijed nedostataka u kvaliteti i opsegu dokumentacije stavljene na raspolaganje Revizorskom društvu te nepostupanja Društva u dobroj vjeri, i sličnih opravdanih razloga.

(7) Osim naknade za obavljene revizorske usluge, Revizorsko društvo ima pravo na naknadu za putne i sve druge materijalne troškove koji nastanu u svezi s izvršenjem ugovorenog posla u visini stvarno nastalih troškova. Revizorsko društvo je dužno nastale troškove dokumentirati na uobičajeni način, a Društvo je dužno nastale troškove platiti Revizorskom društvu na temelju dostavljenog obračuna u roku od 8 dana od dana primitka obračuna.

ODGOVORNOST UGOVORNIH STRANA ZA NASTALU ŠTETU

Članak 8.

(1) Svaka ugovorna strana odgovara za štetu uzrokovanu drugoj ugovornoj strani povredom ugovorne obveze. Ugovorne strane su dužne postupati tako da ne nastane šteta.

(2) Revizorsko društvo će odgovarati **samo** za štetu nastalu Društvu počinjenu krajnjom nepažnjom ili namjerno od strane njegovih zaposlenika i/ili osoba koje je ono angažiralo na izvršenju njegovih ugovornih obveza.

(3) Za štetu koju je Društvu prouzročio član Revizorskog društva, član uprave/ upravnog odbora, član nadzornog odbora, zaposlenik ili bilo koja druga fizička ili pravna osoba koja je posredno ili neposredno uključena u angažman uvida, odgovarati će Revizorsko društvo.

(4) Ako više tužitelja zahtijeva od Revizorskog društva naknadu štete u svezi s istim angažmanom uvida, maksimalan iznos naknade štete za sve zahtjeve kumulativno ne može biti viši od ugovorene svote pokrića za pojedini revizijski angažman/ angažman uvida iz, u momentu nastanka štetnog događaja, važećeg ugovora o osiguranju od odgovornosti sklopljenog između Revizorskog društva i osiguravajućeg društva.

(5) Revizorsko društvo ne odgovora Društvu za neizravne i posljedične štete, izmakle koristi, neimovinsku štetu, prekinute poslove, gubitak informacija i podataka i slično.

(6) Revizorsko društvo neće odgovarati za štete koje Društvu nastanu zbog povlačenja iz angažmana uvida koje nalažu Međunarodni revizijski standardi i Kodeks etike, odnosno propisuje Zakon o reviziji i drugi primjenjivi odgovarajući propisi. Povlačenje iz angažmana uvida predstavlja pravni temelj za raskid ugovora,

(7) Revizorsko društvo se neće smatrati odgovornim za štete koje Društvu nastanu zbog raskida ugovora do kojeg dođe iz razloga navedenih u članku 6. stavku 2. te u članku 10. stavku 3. ovog Ugovora.

(8) Revizorsko društvo se neće smatrati odgovornim za izjave koje je usmeno priopćilo Društvu, kao ni za nacrte revizorskog izvješća o uvidu ili druge radne dokumentacije koju je stavilo Društvu na raspolaganje.

PRAVA INTELEKTUALNOG VLASNIŠTVA

Članak 9.

(1) Intelektualno vlasništvo koje nastane kao rezultat ugovorenog uvida ili koje je proizašlo na drugi način iz ovog Ugovora, uključujući pravo iskorištavanja autorskog djela i drugih prava intelektualnog vlasništva, kao i pravo na sva tehnička rješenja i podatke koji su u njih uključeni, a do kojih je došlo tijekom ispunjavanja obveza iz ovog Ugovora, pripadaju neopozivo i u potpunosti Revizorskom društvu.

(2) Sva metodologija i tehnologije koje je Revizorsko društvo koristilo pri pružanju usluga iz ovog Ugovora su intelektualno vlasništvo Revizorskog društva i Društvo ih ne smije ustupati trećim osobama niti ih smije koristiti za svoje potrebe bez izričite prethodne pisane suglasnosti Revizorskog društva.

NAČIN ISPUNJENJA UGOVORA I PRAVO NA RASKID UGOVORA[[15]](#footnote-16)

Članak 10.

(1) Svaka ugovorna strana je dužna ispuniti preuzete obveze iz ovoga Ugovora te odgovara drugoj strani za njihovo neuredno ispunjenje.

(2) U slučaju neurednog ispunjenja ili neispunjenja preuzetih obveza u skladu i u rokovima predviđenim ovim Ugovorom, ugovorne strane mogu jednostrano raskinuti ovaj Ugovor slanjem pisane obavijesti dugoj ugovornoj strani o raskidu ugovora. Ugovor se smatra raskinutim danom kada je obavijest o raskidu preporučenim pismom s povratnicom poslana drugoj ugovornoj strani na adresu koja je naznačena u ovom Ugovoru.

(3) Osim iz navedenih razloga, Revizorsko društvo ima pravo na jednostrani raskid ugovora:

1. iz razloga koje nalažu Međunarodni revizijski standardi, Kodeks etike i drugi primjenjivi odgovarajući propisi,
2. ako Društvo ne ispuni/ ne nastavi ispunjavati obveze preuzete ugovorom ni nakon što ga je Revizorskog društvo pisanim putem pozvalo na ispunjenje istih u zadanom roku,
3. ako se nad drugom ugovornom stranom pokrene predstečajni postupak, stečajni postupak ili drugi postupak koji dovodi do prestanka društva.

(4) Nakon raskida Ugovora iz bilo kojeg od gore navedenih razloga, Društvo je obvezno platiti Revizorskom društvu iznos naknade i sve troškove koji su nastali u svezi s pružanjem usluge uvida do dana raskida ugovora.

(5) Visina naknade koja pripada Revizorskom društvu u slučaju raskida ugovora obračunat će se:

1. temeljem ukupno utrošenog vremena na angažmanu uvida vrednovanog po jediničnoj prosječnoj cijeni za obavljanje angažmana uvida Revizorskog društva (partner/dan; revizor/dan; vježbenik/dan; vanjski stručnjak/dan) ili
2. temeljem broja stvarno utrošenih sati rada na angažmanu uvida vrednovanih po jediničnoj cijeni satnice Revizorskog društva za svaku skupinu zaposlenika Revizorskog društva (partner, revizor, vježbenik) ili vanjskih osoba (stručnjaka) angažiranih od strane Revizorskog društva na predmetnom angažmanu uvida[[16]](#footnote-17).

ANGAŽIRANJE VANJSKIH STRUČNJAKA

Članak 11.

(1) Revizorsko društvo može za pojedine poslove koji su nužni, a koji se utvrde prilikom obavljanja uvida angažirati vanjske stručnjake uz prethodnu suglasnost Društva. Troškove angažiranja vanjskih stručnjaka snosi Društvo. Ako je angažiranje vanjskih stručnjaka planirano prije sklapanja ovog Ugovora Revizorsko društvo nije dužno tražiti prethodnu suglasnost Društva, a troškove takvog angažmana snosi Revizorsko društvo.

(2) Društvo je suglasno da Revizorsko društvo može za obavljanje nadzora nad ugovorenim poslovima angažirati vanjske stručnjake, uz uvjet da iste osobe potpišu izjavu o povjerljivosti. Troškove angažiranja vanjskih stručnjaka u svrhu nadzora snosi Revizorsko društvo[[17]](#footnote-18).

POSTUPANJE S OSOBNIM PODACIMA

Članak 12.

(1) Revizorsko društvo će se pri obradi osobnih podataka pridržavati odredbi nacionalnog i europskog zakonodavstva[[18]](#footnote-19).

(2) Ugovorne strane su suglasne da se svi osobni podaci sadržani u ugovoru ili povezani s Ugovorom, uključujući podatke koji se razmjenjuju u svrhu ispunjenja obveza iz ugovora koriste u mjeri u kojoj je to potrebno za izvršenje ugovornih obveza.

(3) Društvo je suglasno da se osobni podaci do kojih je Revizorsko društvo došlo tijekom revizije, mogu:

a) ako je to potrebno za izvršenje ugovornih obveza, dostaviti trećim osobama kao što su vanjski stručnjaci, vanjski pružatelji informatičkih usluga ili druge osobe koje su posredno ili neposredno uključene u uvid,

b) dostaviti nadležnim tijelima u skladu sa zakonskim propisima,

c) koristiti za slanje informacija o uslugama i aktivnostima revizorskog društva.

PRIMJENA OPĆIH UVJETA ZA UGOVORE O REVIZIJI I UVIDU

Članak 13.

(1) Opći uvjeti za ugovore o reviziji financijskih izvještaja ili ugovore o uvidu u financijske izvještaje (dalje u tekstu: Opći uvjeti) čine sastavni dio ovoga Ugovora. Na sva pitanja koja nisu regulirana ovim Ugovorom, primjenjuju se Opći uvjeti.

(2) Opći uvjeti primjenjuju se, bez obzira na bilo kakva upućivanja od strane Društva na svoje opće uvjete ili na bilo koje druge opće uvjete ugovaranja ili poslovanja i koji neće proizvoditi pravne učinke čak ni onda kada Revizorsko društvo ne uloži prigovor na njihovu primjenu.

KOMUNIKACIJA

Članak 14.

(1) Sve obavijesti i drugi oblici komunikacije koji proizlaze iz ispunjenja obveza iz ovog Ugovoru moraju biti u pisanom obliku, a smatrat će se da je takva obavijest dostavljena ako se dostavi putem preporučene pošte s povratnicom na adrese koje su navedene u zaglavlju ovog Ugovora ili putem telefaksa ili putem e-maila ili kombinacijom naznačenih metoda komunikacije, odnosno ako se dostavi osobno osobi za komunikaciju navedenu u ovom Ugovoru, a ta osoba primitak potvrdi svojim potpisom.

(2) U obavljanju revizije Revizorsko društvo može prihvatiti i usmenu komunikaciju s klijentom i o tome sačiniti pisani zapis koji čini dio radne dokumentacije.

(3) Društvo kao osobu za komunikaciju i dostavu pismena određuje \_\_\_\_\_\_\_\_\_\_\_\_\_\_\_\_\_\_\_\_\_\_ (Ulica, poslovna adresa, telefon, email…).

(4) Revizorsko društvo kao osobu za komunikaciju određuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ulica, poslovna adresa, telefon, email…).

(5) Komunikacija između Revizorskog društva i Društva se smatra poslovnom tajnom.

OSTALE ODREDBE

Članak 15.

Eventualne sporove ugovorne strane će nastojati riješiti mirnim putem, a u suprotnom bit će nadležan sud u \_\_\_\_\_\_\_\_\_\_\_\_\_\_\_\_\_\_\_[[19]](#footnote-20).

Članak 16.

Ovaj Ugovor sastavljen je u \_\_\_\_\_\_\_\_\_\_\_ (\_\_\_) identična primjerka na hrvatskom jeziku, po \_\_\_\_\_\_\_\_\_ (\_\_\_\_) primjerak od svakog za svaku ugovornu stranu.

Članak 17.

Ovaj Ugovor stupa na snagu danom potpisa ugovora svih ugovornih strana te će biti na snazi do ispunjenja svih ugovornih obveza.

Za Društvo: Za Revizorsko društvo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ) ( )

U \_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_ U \_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_

M. P. M. P.

1. Kao prilog Ugovoru preporuča se sačiniti zaseban dokument s okvirnim vremenskim planom uvida u kojem će se odrediti vremenska razdoblja za obavljanje različitih faza uvida. [↑](#footnote-ref-2)
2. Međunarodni standard za angažmane uvida 2400 (izmijenjen) - Angažman uvida u povijesne financijske izvještaje [↑](#footnote-ref-3)
3. Navesti primjenjive propise. [↑](#footnote-ref-4)
4. Ako je drugačiji okvir financijskog izvještavanja potrebno je modificirati oblik zaključka. [↑](#footnote-ref-5)
5. Ilustrativni primjer izvješća o uvidu može se dati u privitku ovog Ugovora kao prijedlog mogućeg modela (struktura i sadržaj), ako je primjenjiv u konkretnom angažmanu i ovisno o profesionalnoj prosudbi Revizorskog društva. [↑](#footnote-ref-6)
6. Navesti izvještaje, dokumente itd, za koje odgovara Društvo, a koje Društvo mora dostaviti Revizorskom društvu. [↑](#footnote-ref-7)
7. Izmijeniti ako je nije propisan okvir fer prezentacije. [↑](#footnote-ref-8)
8. Napomena: navedena odredba se treba ugovoriti samo ako postoji prethodni revizor. [↑](#footnote-ref-9)
9. Ukoliko se Ugovorom između Revizorskog društva i Društva pitanje rokova glede dostave financijskih izvještaja i dokumentacije regulira na dugačiji način nego li je to predviđeno gore navedenom odredbom, u tom slučaju je potrebno, posebnom odredbom ili u posebnom dokumentu koji će biti sastavni dio Ugovora, detaljnije urediti pitanja koja se tiču usuglašavanja ugovornih strana oko rokova dostave zahtjevanih financijskih izvještaja i dokumentacije. [↑](#footnote-ref-10)
10. Navesti broj primjeraka. [↑](#footnote-ref-11)
11. Predlaže se pojedinačno navesti relevantne propise. [↑](#footnote-ref-12)
12. Navesti izvještaje, dokumente itd., za koje odgovara Društvo, a koje Društvo mora dostaviti Revizorskom društvu. [↑](#footnote-ref-13)
13. Navedena odredba služi samo kao ogledni primjer ugovaranja plaćanja naknade. Moguće je ugovoriti različite modalitete plaćanja naknade, dakle, jednokratno, u više obroka, s predujmom, bez predujma itd. Sugerira se detaljno definiranje svih pitanja koja se tiču visine i dinamike isplate naknade. [↑](#footnote-ref-14)
14. Predlaže se u okvirni vremenski plan uvida (članak 1. stavak 3. Ugovora) uključiti procjenu potrebnih radnih sati za obavljanje uvida. [↑](#footnote-ref-15)
15. Odluka o raskidu ugovora zahtjeva pažljivu procjenu učinaka raskida i eventualnih štetnih posljedica koje mogu nastupiti za ugovornu stranu koja raskida ugovor. Stoga se sugerira prije donošenja odluke o raskidu ugovora svakako konzultirati s pravnikom. [↑](#footnote-ref-16)
16. U navedenoj odredbi je potrebno odabrati jednu od ponuđenih opcija. [↑](#footnote-ref-17)
17. S obzirom da troškovi angažiranja vanjskih stručnjaka mogu biti uključeni u ugovorenu naknadu, ovu odredbu treba eventualno izmijeniti ili prilagoditi konkretnim situacijama (okolnostima). [↑](#footnote-ref-18)
18. Napomena: U obradi osobnih podataka klijenta, revizorska društva su dužna poštivati pravila o GDPR-u. Svako revizorsko društvo bi pravila o zaštiti osobnih podataka trebala imati ili na web stranici revizorskog društva ili bi ih trebala priložiti kao dodatak ugovora o reviziji financijskih izvještaja ili ugovora o uvidu u financijske izvještaje. [↑](#footnote-ref-19)
19. (Alternativno) Umjesto nadležnosti redovitih sudova moguće je staviti i odredbu o rješavanju spora pred arbitražnim sudom. U tom slučaju preporuča se ugovoriti arbitražu prema arbitražnim pravilima HGK u Zagrebu. [↑](#footnote-ref-20)